ત્રીસેક વરસનો એક ફાંકડો અને છટાદાર યુવાન કે જે પહેરવેશ પરથી કંડકકટર હોય એમ લાગ્યું. એ બસ સ્ટેન્ડ પર ઉભેલા પેસેન્જરો વચ્ચે આંટા મારીને લોકોને ભાવનગરની બસમાં બેસવા માટે આમંત્રણ આપી રહ્યો હતો. એમની બસ લગભગ ફૂલ ભરાઈ ગઈ હતી. ૧૪ નબરની સીટ પર બેસેલા એક યુવાનને રીતસરની નવાઈ લાગી. યુવાનનું નામ હતું આકાશ. એ એક સેલ્સમેન હતો. આ વિસ્તારમાં એ સહુ પ્રથમ વાર આવી રહ્યો હતો. તાલુકા મથકે અને જીલ્લા મથકે એ મસાલા બનાવતી એક કંપનીની બનાવટોની જાહેરાતો માટે સેમ્પલ લઈને એ છેલ્લા બે માસથી સૌરાષ્ટ્રના તાલુકાઓ અને જીલ્લાઓ ઘૂમી વળ્યો હતો. આજ એને નવાઈ એટલા માટે લાગી એક એક એસ ટી નો કંડકટર ખાનગી બસ હોય પોતાની માલિકીની બસ હોય એમ બુમો પાડી પાડીને બસમાં બેસારવા માટે એ કોશિશ કરી રહ્યો હતો. બસ હવે લગભગ આખી ભરાઈ ગઈ હતી. નીચે તોય દસેક પેસેન્જરો ઉભા હતા. પેલો કંડકટર હવે બસની બે ય બાજુ બારીઓ પાસે જઈને હાથ જોડીને પેસેન્જરને પાછળ જવા માટે વિનંતી કરતો હતો..